cyanic-selkie/wikianc huggingface dataset:
เบ้งตัด
เบ้งตัด (เสียชีวิต ค.ศ. 228) มีชื่อภาษาจีนกลางว่า เมิ่ง ต๋า (孟達; )  ชื่อรอง จื่อตู้ (子度) เป็นขุนพลของรัฐวุยก๊กในยุคสามก๊ํก เดิมรับใช้ขุนศึกเล่าเจี้ยงและเล่าปี่ในช่วงปลายยุคราชวงศ์ฮั่นตะวันออกก่อนจะแปรพักตร์ไปเข้าด้วยวุยก๊ํก ในวุยก๊กเบ้งตัดรับราชการในรัชสมัยของโจผีและโจยอย ราวปลายปี ค.ศ. 227 เบ้งจัดเริ่มก่อกบฏในวุยก๊ก มีเป้าหมายที่จะกลับไปเข้าร่วมกับจ๊กก๊ก แต่กบฏถูกสุมาอี้ขุนพลวุยก๊กปราบปรามลงอย่างรวดเร็ว เบ้งตัดถูกจับและถูกประหารชีิวตในข้อหากบฏ
รับใช้เล่าเจี้ยงและเล่าปี่
เดิมเบ้งตัดรับใช้เล่าเจี้ยง เจ้ามณฑลเอ๊กจิ๋ว (ครอบคลุมพิ้นที่มณฑลเสฉวนและนครฉงชิ่งในปัจจุบัน) ต่อมาแปรพัตรไปเข้าด้วยเล่าปี่ที่เป็นขุนศึกอีกคน เมื่อเล่าปี่บุกเอ๊กจิ๋วในช่วงต้นทศวรรษ 210 และยึดอำนาจปกครองมณฑลจากเล่าเจี้ยง เล่าปี่ส่งเบ้งตัดไปรักษาอำเภอกังเหลง (江陵 เจียงหลิง) และเลื่อนขึ้นเป็นเจ้าเมือง (太守 ไท่โฉฺ่ว) ของเมืองงิเต๋า (宜都 อี๋ตู) เดิมเบ้งตัดมีชื่อรองว่า "จื่อจิ้ง" แต่เปลี่ยนชือเป็น "จื่อตู้" เพื่อไม่ให้พ้องกับชื่อรองของอาของเล่าปี่ซึ่งก็มีชื่อรองว่า "จื่อจิ้ง"
ในปี ค.ศ. 219 เบ้งตัดได้รับคำสั่งให้นำกองกำลังจากอำเภอจีกุ๋ย (秭歸 จื่อกุย) เพื่อโจมตีอำเภอห้องเหลง (房陵 ฝางหลิง) หลังจากยึดห้องเหลงได้ เบ้งตัดบุกขึ้นเหนือและยึดได้อีกเมืองหนึ่งคือเซียงหยง (上庸 ช่างยง)  โดยสมมบกับเล่าฮองบุตรบุญธรรมของเล่าปี่ ต่อมาในปีเดียวกัน เมื่อกวนอูขุนพลของเล่าปี่ถูกล้อมโดยกองกำลังของข้าศึกในมณฑลเกงจิ๋ว กวนอูขอกำลัังเสริมจากเล่าฮองและเบ้งตัด แต่ทั้งคู่ปฏิเสธที่จะส่งกำลังเสริม ในที่สุดกวนอูจึงถูกจับโดยกองกำลังของซุนกวนขุนศึกภาคตะวันออกและถูกประหารชีวิต
แปรพักตร์ไปเข้าด้วยวุยก๊ก
เบ้งตัดเกรงว่าตนจะถูกลงโทษเหตุเพราะไม่ส่งกำลังเสริมไปช่วยกวนอู เวลานั้นความสัมพันธ์ระหว่างเบ้งตัดและเล่าฮองก็ตึงเครียดเช่นกัน เบ้งตัดจึงนำทหาร 4,000 นายแปรพักตร์ไปเข้าด้วยโจผีที่เป็นอริกับเล่าปี่ โจผีต้อนรับเบ้งตัดเป็นอย่างดี จากนั้นเบ้งตัดจึงเขียนหนังสือส่งไปถึงเล่าฮอง แจ้งว่าตนกำลังตกอยู่ในอันตรายร้ายแรงเพราะมีบางคนที่ใกล้ชิดกับเล่าปี่พูดใส่ร้ายตน และเกลี้ยกล่อมให้เล่าฮองไปสวามิภักดิ์ต่อวุยก๊กด้วยเช่นกัน แต่เล่าฮองเพิกเฉยต่อข้อเสนอของเบ้งตัดและกลับไปที่เซงโต๋ จึงถูกเล่าปี่ที่เป็นบิดาบุญธรรมสั่งประหารชีวิตในข้อหาที่ไม่ส่งกำลังเสริมไปช่วยกวนอูและหยุดการแปรพักตร์ของเบ้งตัดไม่สำเร็จ
พันวา พรหมเทพ
พันวา พรหมเทพ (อังกฤษ: Panwa Promtep) (ชื่อเล่น: ตะวัน) หรือเป็นที่รู้จักในนาม ตะวัน พันวา (Tawan Panwa) เป็นศิลปินชาวไทย กำลังศึกษาอยู่ที่ Johnhs Hopkins University เป็นที่รู้จักในฐานะนักแสดงละครเวทีรุ่นใหม่
ประวัติ
ตะวัน เริ่มต้นการฝึกฝนเรียนร้องเพลงในปี 2557 กับ กบ เสาวนิตย์ และในปี 2558 ตะวันได้เข้าร่วมแข่งขันในรายการ The Voice Kids Thailand ซีซั่นที่ 3 โดยได้อยู่ในทีมของโค้ชสุเมธแอนด์เดอะปั๋ง ทำให้เป็นที่รู้จักมากขึ้น ต่อมาในปี  2561 ตะวันได้เข้าร่วมประกวดเวที  Hotwave Music Awards 2018 ร่วมกับเพื่อน ๆ ชั้น ม.5 จากโรงเรียนสาธิตมหาวิทยาลัยศรีนครินทรวิโรฒ ปทุมวัน โดยใช้ชื่อวงว่า HTML   โดยตะวันทำหน้าที่เป็นนักร้องนำ  และในปีเดียวกัน ตะวันได้ออดิชั่นเพื่อแสดงในละครเวที เรื่อง แฟนจ๋า เดอะมิวสิคัล ซึ่งผลปรากฏว่า ตะวัน ได้รับบทเป็น ซี ในวัยเด็ก ซึ่งถือเป็นผลงานแรกในฐานะนักแสดงละครเวที
Leptobalanus
Leptobalanus เป็นสกุลของพืชดอกที่อยู่ในวงศ์ Chrysobalanaceae.
มีถิ่นกำเนิดอยู่ที่เม็กซิโก ไปจนถึงอเมริกาเขตร้อนตอนใต้ และตรินิแดด
สปีชีส์ในสกุล ได้แก่:
หอสมุดอะยาตุลลอฮ์มัรอะชีย์นะญะฟีย์
หอสมุด อะยาตุลลอฮ์ มัรอะชีย์ นะญะฟีย์ (Ayatollah Marashi Najafi ) เป็นหนึ่งในหอสมุดขนาดใหญ่ในอิหร่าน ปัจจุบันหอสมุดแห่งนี้มีหนังสือที่ตีพิมพ์มากกว่า 1,000,000 เล่ม และต้นฉบับที่เขียนด้วยมือ 75,000 ฉบับ
ประวัติความเป็นมาและการบริหารจัดการ
ซัยยิด มะฮ์มูด มัรอะขีย์ บุตรชายของมัรอะชีย์ นะญะฟีย์ ผู้บริหารห้องสมุดกล่าวว่า “ในแง่คุณภาพของหนังสือฉบับต่าง ๆ ที่บันทึกด้วยความประณีตและมีความเก่าแก่อย่างมาก นับได้ว่าเป็นหอสมุดที่ใหญ่ที่สุดในอิหร่าน และเป็นหอสมุดที่ใหญ่เป็นอันดับสามของโลกอิสลาม และถูกรู้จักในนามศูนย์กลางวัฒนธรมมนานาชาติโลก” หอสมุดนี้ตั้งอยู่ในเมืองโกม (Qom) ห่างจากฮะรัมท่านหญิงฟาติมะฮ์ มะอ์ซูมะฮ์ (Fatima Masomeh) 100 เมตร ซึ่งสุสานของผู้ก่อตั้งก็อยู่ใกล้ ๆ กัน หอสมุดก่อตั้งขึ้นเมื่อปี พ.ศ. 2506 และได้รับการพัฒนาใน พ.ศ. 2522 และ 2531 นักวิชาการที่ได้ใช้ประโยชน์จากห้องสมุดนี้ได้แก่ อับบาส อิกบาล ออชติยานีย์ (Abbas Iqbal Ashtiani) บะดีอุซซะมาน ฟุรูซานฟัร (Badi'al Zaman Foruzanfar) และออกอ โบโซร เตหะรานีย์ (Aqa Taherani) หอสมุดนี้ได้รับทุนสร้างโดยมัรอะชีย์ นะญะฟีย์ และทายาท รวมทั้งจากองค์การการกุศลอื่น ๆ จนแล้วเสร็จในปี พ.ศ. 2540 ตั้งแต่ปีดังกล่าวหอสมุดกลายเป็นขององค์กรเอกชนโดยไม่เกี่ยวข้องกับรัฐ ซึ่งได้รับงบประมาณประจำปีทุกปี หอสมุดนี้อยู่ภายใต้กฎหมายลิขสิทธิ์, และสอดคล้องกับมติที่ 205 ของสภาสูงสุดแห่งการปฏิวัติทางวัฒนธรรม, กระทรวงวัฒนธรรมและแนวทางอิสลาม ซึ่งหากมีการจัดพิมพ์หนังสือในประเทศอิหร่าน ทางผู้จัดจำหน่ายจำเป็นต้องมอบสำเนาหนังสือหรือสิ่งพิมพ์ที่เผยแพร่ดังกล่าวไปยังหอสมุดด้วย การบริหารจัดการหอสมุดเป็นไปตามความประสงค์ของมัรอะชีย์ นะยะฟีย์ คือให้คนในครอบครัวเป็นผู้ดูแลจัดการ อิมามโคมัยนีย์ได้กล่าวถึงหอสมุดแห่งนี้ว่า “หอสมุดอายาตุลลอฮ์ นะญะฟีย์ มัรอะชีย์ เป็นหอสมุดที่ไม่เหมือนกับห้องสมุดอื่น ๆ และสามารถกล่าวได้ว่าในอิหร่าน มีอยู่ที่เดียวเท่านั้น” ในหนังสือเรียนภาษาเปอร์เซีย ม. 2 บทเรียนที่ 28 ได้กล่าวถึงรายงานการเยี่ยมชมหอสมุดดังกล่าว เพื่อให้นักเรียนได้ศึกษาทำความรู้จัก ผู้อำนวยการหอสมุดได้กล่าวถึงการเยี่ยมชมของบรรดานักพรตชาวยิวเมื่อเห็นหนังสือที่เขียนด้วยภาษาฮีบรูว่า “ได้มีคอคอม (พระยิว จากสหรัฐ 3 คน และอังกฤษ 2 คน) ได้มาเยือนอิหร่าน โดยพวกเขามีเวลาเยี่ยมชมเมืองโกม 3 ชั่วโมง ลำดับแรกพวกเขาได้มายังหอสมุดแห่งนี้ เมื่อพวกเขามองเห็นตำราฉบับลายมือ โดยเฉพาะฉบับที่เขียนด้วยภาษาฮีบรูในตู้โชว์ ทำให้พวกเขาตกตะลึกเป็นอย่างมาก” นักแปลของพวกเขากล่าวว่า พวกเขา (คอคอม) กล่าวว่าเมืองโกมคือศูนย์กลางการปฏิวัติ พวกเขา (คอคอม) คิดว่าหนังสือต่าง ๆ ของเราโดนเผาไปก่อนหน้าการปฏิวัติเสียแล้ว แต่เรากลับเห็นว่าหลักฐานตำราของพวกเราถูกเก็บไว้ในตู้โชว์ โดยว่างใกล้กับหนังสือต่าง ๆ ของพวกเขา (หนังสืออิสลาม) ซึ่งพวกเขาได้ให้เกียรติ และเชื่อไปยังตำราของพวกเขาเองและเชื่อยังตำราของเราด้วย บรรณารักษ์กล่าวแก่พวกเขาว่า เราเชื่อว่าท่านศาสดามูซา (อ.) คือศาสดาท่านหนึ่งจากพระเจ้าของเรา เราไม่มีปัญหากับชาวยิว การเยี่ยมชมหอสมุดดึงดูดพวกเขาเป็นอย่างมาก จนพวกเขาบอกว่า 3 ชั่วโมงของเรา คือที่แห่งนี้”
ทรัพยากรตำราต่าง ๆ
หอสมุดมีสำเนาภาพเขียนมากกว่า 4,000 ฉบับ ที่มีอยู่ในห้องสมุดต่าง ๆ ทั้งในประเทศและต่างประเทศ ซึ่งมีการเก็บรักษาไว้อย่างดี โดย 12,000 ฉบับ ได้ทำเป็นไมโครฟิล์มแล้ว และมีชุดรวบรวมสารบัญของหนังสือ ที่ตีพิมพ์แล้วของโลกเป็นภาษาต่าง ๆ และในห้องสมุดนี้มีฉบับตัวอย่างการพิมพ์ที่เก่าแก่และสมบูรณ์ เป็นภาษาอาหรับ เปอร์เซีย ตุรกี ละติน และอาร์มีเนียจากคริสต์ศตวรรษที่ 10 และ 11 ซึ่งเก็บรักษาไว้เป็นทรัพยากรในรูปแบบการพิมพ์เก่า นอกจากนี้ยังมีการเก็บรักษาภาพพิมพ์หินมากกว่า 30,000 แผ่นซึ่งหาได้ยากในภาษาเปอร์เซีย อาหรับ ตุรกี อุรดู อุซเบก และตาตาร์
ระเบียงภาพ
<Gallery> ไฟล์:marashi testament.jpg|ข้อความส่วนหนึ่งจากพินัยกรรมของอะยาตุลลอฮ์ มัรอะชีย์ นะญะฟีย์ ที่ทางเข้าหอสมุด ไฟล์:Sajdah in Marashi library.jpg|ห้องละหมาดของหอสมุด ไฟล์:Scientist pilgrimage in marashi.jpg|นักวิชาการผู้แสวงบุญที่ทางเข้าของหอสมุด
ดอนดอน คอนเซปชั่น
ดอนดอน คอนเซบชั่น (Don Don Concepcion) นักมวยสากลชาวฟิลิปปินส์ เกิดเมื่อ 1 พฤศจิกายน พ.ศ. 2520 ที่เมืองเกซอนซิตี้ ประเทศฟิลิปปินส์ สถิติการชก 27 ครั้ง ชนะ 20 (น็อค 10) เสมอ 1 แพ้ 6
ประวัติ
คอนเซปชั่น ขึ้นชกมวยสากลครั้งแรกเมื่อ 31 สิงหาคม พ.ศ. 2538 ชนะน็อค เจอร์รี อะราโกนา ยก 1 จากนั้นขึ้นชกชนะเป็นส่วนใหญ่ จนได้ชิงแชมป์เงารุ่นแบนตัมเวท WBO เมื่อ 30 เมษายน พ.ศ. 2540 ชนะคะแนน วิหค จ๊อกกี้ยิมที่ ฟิลิปปินส์ ได้แชมป์มาครอง และขึ้นชกป้องกันตำแหน่งได้ 1 ครั้งเมื่อ 6 ธันวาคม พ.ศ. 2540 ชนะคะแนน ฮวาง ยุนจิน ที่ ฟิลิปปินส์ แล้วได้สละแชมป์ไป คอนเซปชันเคยเดินทางไปชกที่กวม ญี่ปุ่นและฮาวาย ซึ่งชกชนะเป็นส่วนใหญ่ คอนเซปชันขึ้นชิงแชมป์ฟิลิปปินส์รุ่นแบนตัมเวทเมื่อ 25 พฤศจิกายน พ.ศ. 2543 แพ้คะแนน อับเนอร์ กอร์เดโร ไม่ได้แชมป์ จากนั้น เดินทางไปชิงแชมป์ NABF รุ่นซูเปอร์แบนตัมเวทที่ว่างเมื่อ 7 มกราคม พ.ศ. 2544 แพ้น็อค อิสราเอล วาสเควซ ยก 3 ที่สหรัฐ จากนั้นก็แขวนนวมไป
หมู่บ้านขนาดเล็ก
หมู่บ้านขนาดเล็ก (hamlet) เป็นนิคมหรือแหล่งตั้งถิ่นฐานชนิดหนึ่ง มีนิยามแตกต่างกันออกไปในแต่ละประเทศ แต่โดยทั่วไปใช้เรียกนิคมขนาดเล็กและมีจำนวนประชากรน้อยในพื้นที่ชนบท หรือใช้เรียกนิคมที่เป็นส่วนหนึ่งของเทศบาลหรือนิคมอื่นที่ใหญ่กว่า ลักษณะสำคัญของหมู่บ้านขนาดเล็กคือ เป็นชุมชนที่ไม่มีองค์กรบริหารหรือปกครองตนเอง
เมนูรักเชฟมือใหม่
เมนูรัก เชฟมือใหม่ (ภาษาอังกฤษ: Sweet Relationship) (จีน แบบย่อ: 美味关系) (จีน ตัวเต็ม: 美味關係) (พินอิน: Měi wèi Guān xì) (ญี่ปุ่น: おいしい関係) เป็นซีรีส์ไต้หวัน นำแสดงโดย โจวอี๋หมิน (Vic Zhou), โหวเพ่ยเฉิน (Patty Hou), ไล่หย่าเหยียน (Megan Lai) และ เคอโหย่วหลุน (Alan Kuo) มีเนื้อหาเกี่ยวกับความรักและการทำอาหาร
เรื่องย่อ
"อาหาร" สำหรับเธอแล้วคือความทรงจำ ความอบอุ่น ความฝัน และความรัก ... ฉันอยากสะกดรสชาติ ซึ่งเปี่ยมด้วยความทรงจำเอาไว้ "น้ำแกงนี้เป็นรสชาติของพ่อ ฉันอยากทำงานที่นี่เหลือเกิน" รสชาติของน้ำแกงนี้มีส่วนผสมของ เฉ่าเกินเถียนหยวนซงลู่ ตับห่านเห็ดดำ พิราบย่าง ไก่ตอนรมควัน ไข่ตุ๋นสนดำ ฯลฯ อาหารเหล่านี้สำหรับคนทั่วไปแล้วนั้นไม่ได้เป็นที่รู้จักกันสักเท่าใด แต่สำหรับ ฉางไป่ฮุ่ย นั้นไม่ได้เป็นสิ่งที่แปลกประหลาดแต่อย่างใด
ที่เป็นเช่นนี้สืบเนื่องมาจาก ไป่ฮุ่ย มีโอกาสได้ติดตามพ่อไปลิ้มลองอาหารเลิศรสมากมายนั่นเอง สิ่งนี้เองทำให้ ไป่ฮุ่ย มีความสามารถพิเศษในการแยกแยะรสชาติอาหารเป็นอย่างดี แต่เมื่อพ่อของ ไป่ฮุ่ย เสียชีวิตอย่างกะทันหันบริษัทพังครืน ทำให้ ไป่ฮุ่ย ขาดที่พึ่งชีวิตต้องพบความทุกข์ยากลำบาก หลายต่อหลายครั้งที่ ไป่ฮุ่ย ไปสัมภาษณ์งานและถูกปฏิเสธจนเกิดความท้อแท้สิ้นหวังขึ้นมา ดูเหมือนว่า ไป่ฮุ่ย สูญสิ้นเป้าหมายของชีวิต
นับแต่นั้นเป็นต้นมาทำให้ จือเถียน เกลียดชังอาหาร แต่ความจริงแล้วนั้นสิ่งที่ จือเถียน ปรารถนาคือความอบอุ่นนั่นเอง จือเถียน ต้องเผชิญกับ ไป่ฮุ่ย ซึ่งร้องห่มร้องไห้ยืนกรานที่จะเรียนรู้การทำอาหาร ไม่ใช่ทุกคนสามารถทำงานในครัวได้ นอกจากเธอจะพิสูจน์ว่าทำได้ ที่แท้ จือเถียน มองออกว่า ไป่ฮุ่ย ทำอาหารไม่เป็น ดังนั้นจึงตั้งเงื่อนไขเช่นนี้ต่อ ไป่ฮุ่ย จือเถียนรับ ปาก ไป่ฮุ่ย ว่าถ้าหากไป่ฮุ่ยปรุงอาหารเป็นที่พึงพอใจลูกค้า ก็จะรับ ไป่ฮุ่ย เข้าทำงาน
ขอพลังที่พาฉันไปสู่ความฝัน "ไม่ต้องกังวล ฉันจะช่วยเธอ" เหอหม่า อาสาให้ความช่วยเหลือ ไป่ฮุ่ย ที่แท้ เหอหม่า หลงรัก ไป่ฮุ่ย ทันทีที่แรกพบ เหอหม่า คอยให้กำลังใจและให้ความช่วยเหลือ ไป่ฮุ่ย ไป่ฮุ่ย ลองผิดลองถูกจนสามารถเข้าทำงานที่ลิตเติ้ลแบร์ ความดีใจของ ไป่ฮุ่ย ไม่น้อยไปกว่า เหอหม่า เลย ครอบครัวของ เหอหม่า มีร้านอาหารจีนเลื่องชื่อซึ่งเป็นที่รู้จักกันเป็นอย่างดี แม้ว่า เหอหม่า เป็นทายาทรุ่นที่สามของตระกูล
แต่ เหอหม่า กลับไม่อยากสืบทอดกิจการของครอบครัว แม้ว่ามีโอกาสเพียงน้อยนิดแต่ เหอหม่า ก็พยายามทำทุกอย่างเพื่อให้ถึงความฝันของตนเอง ด้วยเหตุนี้จึงทำให้ เหอหม่า ตัดสินใจออกจากบ้านเรียนรู้การทำอาหารจาก อาจารย์จือเถียน เหอหม่า ตระหนักดีว่า อาจารย์จือเถียน มีพรสวรรค์ในการทำอาหาร เป็นการยากที่จะเทียบชั้น แต่สิ่งที่ทำให้ เหอหม่า อิจฉาก็คือสายตาที่เปี่ยมล้นด้วยความเลื่อมใสศรัทธาของ ไป่ฮุ่ย ที่มีต่ออาจารย์
เหอหม่า ได้แต่หวังอยู่ในใจว่า สักวันหนึ่ง ไป่ฮุ่ย จะละสายตาจากอาจารย์ หันมามองตนบ้าง แต่ถึงอย่างไรก็ตาม ข้างกายของอาจารย์มี เข่อซิน คู่หมั้นคู่หมายอยูแล้วไม่ใช่หรือ ขอเพียงได้ลิ้มลองอาหารที่เธอทำ ฉันรู้ดีว่านั่นคือความรัก ... "ได้พบเธอ สำหรับฉันแล้วถือว่าเป็นวาสนาของฉัน" เข่อซิน มีความสามารถในการบริหารร้านอาหาร ต้องรับขับสู้เป็นกันเองกับลูกค้า แต่เรื่องความรักกลับไม่มีความเชื่อมั่นในตนเอง ต้องอยู่กับความหวาดระแวง
ชีวิตในวัยเยาว์ของ เข่อซิน นั้นมีพ่อซึ่งนอกใจแม่ ทำให้ เข่อซิน ได้รับรู้ถึงความทุกข์ระทมของแม่ สิ่งเดียวที่ทำให้ เข่อซิน มีความสุขก็คือ จือเถียน เด็กหนุ่มซึ่งพ่อของเธอให้การอุปการะ นับตั้งแต่พ่อจากไป ร้านอาหารหนันเท่อเซินหลิน ก็ประสบวิกฤต สิ่งที่ เข่อซิน ทำได้คือเดินทางมาที่ร้านลิตเติ้ลแบร์ขอความช่วยเหลือจาก จือเถียน สำหรับ เข่อซิน แล้ว จือเถียน ไม่เพียงช่วยร้านอาหารหนันเท่อเซินหลินไว้ ที่สำคัญยังช่วยเธอไว้อีกด้วย เรื่องของความรัก จือเถียน เป็นที่พักพิงและดูแลเธอเป็นอย่างดี
ทำให้ เข่อซิน สัมผัสได้ถึงความอบอุ่นและปลอดภัย เข่อซิน คิดมาโดยตลอดว่าเธอเป็นคนสำคัญของ จือเถียน ที่เป็นเช่นนี้เพราะทั้งสองมีชะตากรรมเดียวกัน เป็นเด็กกำพร้าที่ต้องการความอบอุ่น "จือเถียน ฉันชอบเธอ ต้องการเธอ เธอสำคัญที่สุดในชีวิตของฉัน" แต่สิ่งนี้คือความรักหรืออย่างไร ภายในร้านอาหารเล็กๆ แห่งนี้ อาหารชักพาให้พวกเขาได้มาพบกัน ใช้ความจริงใจเป็นวัตถุดิบในการปรุงอาหารเลิศรส ที่สร้างความสัมพันธ์อันดีให้ความอบอุ่นแก่พวกเขา
ตัวละคร
ชื่อเล่น :: ZaiZai (ไจ๋ไจ๋ ภาษาแมนดาริน แปลว่า เด็กผู้ชาย) วันเกิด :: 9 มิถุนายน 2524 สูง :: 180 ซม. หนัก :: 66 กก. ผลงานที่ผ่านมา :: - รักใสใสหัวใจ 4 ดวง ภาค 1-2 (Meteor Rain) - เทพบุตรถังแตก ( Poor Prince ) - พายุหมุนลุ้นรัก ( Love Storm ) - ลุ้นรักนักบิด ( MARS ) - ปาฏิหาริย์รักจากดวงดาว (Silence) - เติมฝันวันรัก ( Wish To See You Again ) - อัลบั้มเพลง Vic : Make A Wish - อัลบั้มเพลง Vic : Remember I Love You
ชื่อเล่น : Wawa วันเกิด :: 20 ธันวาคม 1978 สูง :: 165 ซม. หนัก :: 48 กก. ผลงานที่ผ่านมา :: - พิธีกรรายการ Entertainment @ Asia's - English news anchor at CTi TV - anchor of ERA News Channel
ชื่อภาษาอังกฤษ :: Megan Lai วันเกิด :: 5 ธันวาคม 1979 สูง :: 174 ซม. ผลงานที่ผ่านมา :: - Mei Wei Guan Xi (2007) - White Robe of Love (CTS, 2006) - Silence (CTV, 2006) - Starry Night (CTS, 2005) - Mars (CTS, 2004) - Love Storm (CTS, 2003) - Meteor Garden II (CTS, 2002) - Hi! Working Girl (CTV, 2001)
เพลงประกอบ
ขับร้องโดย Vic Zhou ขับร้องโดย Alan Kuo ขับร้องโดย Megan Lai ขับร้องโดย Joanna Wang ขับร้องโดย Megan Lai ขับร้องโดย Joanna Wang
เวียงจันทน์ใหม่
เวียงจันทน์ใหม่ (ວຽງຈັນໃໝ່) เป็นหนังสือพิมพ์ที่เผยแพร่เป็นภาษาลาวในประเทศลาว เดิมเคยมีชื่อว่าเวียงจันทร์โพสต์แต่เปลี่ยนชื่อใน ค.ศ. 1975 เมื่อพรรคประชาชนปฏิวัติลาวครองอำนาจ หนังสือพิมพ์เวียงจันทน์ใหม่สะท้อนให้เห็นถึงฐานะของรัฐบาลและพรรคประชาชนปฏิวัติลาว
ซุน ชุนกวอน
ซุน ชุนกวอน (Soon Chun Kwon) นักมวยสากลชาวเกาหลีใต้ เกิดเมื่อ 24 เมษายน พ.ศ. 2502 ที่เมือง Kyonkido สถิติการชก 35 ครั้ง ชนะ 27 (น็อค 18) เสมอ 3 แพ้ 5
Lepistemonopsis
Lepistemonopsis เป็นสกุลของพืชดอกที่อยู่ในวงศ์ Convolvulaceae มีเพียงสปีชีส์เดียวคือ Lepistemonopsis volkensii.
ถิ่นกำเนิดคือแอฟริกาตะวันออกเฉียงเหนือและเขตร้อนตะวันออก
ปลาทรงเครื่อง (สกุล)
ปลาทรงเครื่อง (Epalzeorhynchos) เป็นสกุลของปลาน้ำจืดในวงศ์ปลาตะเพียน (Cyprinidae) มีลักษณะสำคัญทางอนุกรมวิธาน คือ เป็นปลาขนาดเล็ก รูปร่างเพรียวทรงกระบอก แบนข้างเล็กน้อย หัวเป็นทรงกรวย จะงอยปากมีติ่งเนื้อยื่นออกมาสองข้าง ปลายติ่งเนื้อนี้สามารถกระดิกได้ หนังที่จะงอยปากติดเป็นแผ่นเดียวกับริมฝีปากบน มีขอบหยักเป็นชายครุย และคลุมช่องปากในขณะที่หุบปาก มีหนวด 1-2 คู่ ช่องเหงือกแคบอยู่ค่อนไปทางท้อง เยื่อขอบกระดูกแก้มติดต่อกับกล้ามเนื้อคาง มีฟันที่คอ 3 แถว ครีบหลังสั้นไม่มีก้านครีบแข็ง จุดเริ่มของครีบหลังอยู่ล้ำหน้ากึ่งกลางลำตัว และมีก้านครีบแขงประมาณ 10-13 ก้าน ครีบก้นมีก้านครีบแขนง 5 ก้าน
เป็นปลาที่มักหากินอยู่ตามพื้นท้องน้ำ โดยแทะเล็มกินตะไคร่น้ำ, สาหร่าย หรืออินทรียสารต่าง ๆ นิยมเลี้ยงเป็นปลาสวยงามและบริโภคกันเป็นปลาเศรษฐกิจ
ปลาในสกุลนี้มีความคล้ายคลึงกับปลาในสกุล Crossocheilus, Garra และ Labeo มาก โดยถือว่าอยู่วงศ์ย่อยหรือเผ่าเดียวกัน
ชนิด
ปัจจุบันพบทั้งหมด 5 ชนิด ได้แก่
ท่าอากาศยานออสโล การ์เดอร์มอน
ท่าอากาศยานออสโล, การ์เดอร์มอน (Oslo lufthavn, Gardermoen) ตั้งอยู่ที่การ์เดอร์มอน ในเขตยูลเลนแซเกอร์ ประเทศนอร์เวย์ ห่างจากตัวเมืองกรุงออสโลไปทางเหนือประมาณ 48 กิโลเมตร เริ่มเปิดใช้ในเชิงพาณิชย์ตั้งแต่ปีพ.ศ. 2541 เป็นท่าอากาศยานหลักของของนอร์เว รวมทั้งเป็นฐานให้บริการของสแกนดิเนเวียน แอร์ไลน์ และนอร์เวเจียนแอร์ชัตเทิล และยังเป็นท่าอากาศยานสำคัญของสเตอร์ลิงแอร์ไลน์ และไวเดเรอ
ประทับตราซีล
ประทับตราซีล (천부인/天符印/Heaven Amulet Seal) เป็นเครื่องราชกกุธภัณฑ์ 3 อย่างของ ประกอบด้วยพระแสงดาบBipahyeongdonggeom (비파형동검/琵琶形銅劍), กระจกDanyujomungyeong (거친무늬거울/多鈕粗文鏡) และระฆังPaldulyeong (팔두령/八頭鈴) เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (กระจก) และหวัง (ระฆัง).
รัฐยูดาห์
รัฐยูดาห์ (מְדִינַת יְהוּדָה, Medīnat Yəhuda, State of Judea) เป็นรัฐยิวที่มีการเสนอไว้ในเวสต์แบงก์ และได้รับการผลักดันโดยชาวยิวอิสราเอล หลังองค์การปลดปล่อยปาเลสไตน์ (PLO) ประกาศการมีอยู่ของรัฐปาเลสไตน์ในปี 1988 กลุ่มนักเคลื่อนไหวการตั้งรกรากส่วนหนึ่ง (ส่วนใหญ่เป็นพวกนิยมลัทธิคาฮาน) กลัวว่าแรงกดดันนานาชาติจะนำไปสู่การถอนตัวของอิสราเอลออกจากเวสต์แบงก์ และได้หาวิธีที่จะสร้างรัฐออร์ทอดอกซ์สำหรับชาวยิวในเวสต์แบงก์ การจัดตั้งรัฐนี้ประกาศที่โรงแรมแห่งหนึ่งในเยรูซาเลมเมื่อ 27 ธันวาคม 1988 โดยนักลัทธิคาฮาน Michael Ben-Horin ได้รับการประกาศให้เป็นประธานาธิบดีแห่งรัฐยูดาห์นี้ ในเดือนมกราคม 1989 นักเคลื่อนไหวหลายร้อยคนได้พบปะกันและประกาศเจตจำนงในการสร้างรัฐนี้ขึ้นหากอิสราเอลประกาศถอนตัวออกจากเวสต์แบงก์
ธงชาติ
ธงชาติของยูดาห์คล้ายมากกับธงชาติอิสราเอล แสดงสัญลักษณ์สีน้ำเงินบนพื้นหลังขาว และมีแถบแนวตั้งสีน้ำเงินคาบอยู่ โดยตรงกลางเป็นรูปเมนอราห์วิหาร แทนดาราเดวิดแบบในธงอิสราเอล
ศาสนเภทตะวันตก
ศาสนเภทตะวันตก (Western Schism) หรือ ศาสนเภทพระสันตะปาปา (Papal Schism) เป็นศาสนเภทภายในคริสตจักรโรมันคาทอลิก ตั้งแต่ปี 1378 ถึง 1417 เกิดจากบุคคลสองคนอ้างตนว่าเป็นพระสันตะปาปาพร้อมกัน ความขัดแย้งทางเทววิทยานี้ถูกขับเคลื่อนด้วยการเมืองมากกว่าครั้งใด ๆ สุดท้ายความขัดแย้งก็จบลงด้วยการสังคายนาคอนสแตนส์ เรียกร้องให้พระสันตะปาปาสองพระองค์ปกครองศาสนจักรร่วมกัน
จุดเริ่มต้น
ศาสนเภทในคริสตจักรโรมันตะวันตกเป็นผลจากจากการที่สมเด็จพระสันตะปาปาเกรกอรีที่ 11 เสด็จกลับมาประทับกรุงโรมเมื่อวันที่ 17 กรกฎาคม 1377 เป็นอันสิ้นสุดอาวีญงปาปาซี ที่นำความเสื่อมเสียมาสู่คริสจักรโรมันตะวันตก เพราะทำให้ฝรั่งเศสที่มีอำนาจเหนือพระสันตะปาปา ความพยายามที่จะขยายอำนาจของระบบอุปถัมภ์และเพิ่มรายได้
ชาติ เกียรติเพชร
ชาติ เกียรติเพชร หรือนายสุริยา สมีแจ้ง เป็นชาวจังหวัดขอนแก่น เกิดเมื่อ 28 มิถุนายน พ.ศ. 2518 สถิติการชก 7 ครั้ง ชนะ 5 (น็อค 4) แพ้ 2
ชกมวยไทย
ชาติเริ่มชกมวยไทยตั้งแต่อายุ 8 ขวบขึ้นชกที่เวทีมวยแถวบ้านเกิดหลายครั้ง จึงเข้ามาชกมวยไทยในกรุงเทพฯโดยอยู่ในสังกัดของชุ้น เกียรติเพชร ใช้ชื่อ มนต์สวรรค์ ลูกคลองจั่น หันมาชกมวยสากลครั้งแรกเมื่อ พ.ศ. 2539 ชกชนะน็อคคู่ชกสามครั้งรวด จัดเป็นมวยหมัดหนักคนหนึ่ง
เกือบได้ชิง
ในช่วงนั้นมีข่าวออกมาเรื่อย ๆ ว่าริคาร์โด โลเปซ แชมป์โลกรุ่นสตรอเวท WBC เตรียมจะเลื่อนรุ่น สหสมภพ ศรีสมวงศ์จึงคัดเลือกนักมวยในสังกัดเพื่อผลักดันให้เป็นรองแชมป์โลกอันดับสูง รอชิงแชมป์ที่ว่าง ชาติถูกประกบคู่ให้เจอกับพยัคฆ์ นครหลวงโปรโมชั่น เมื่อเดือนพฤศจิกายน พ.ศ. 2540 ผลการชกปรากฏว่าชาติเป็นฝ่ายแพ้คะแนนเพราะสู้ชั้นเชิงไม่ได้ แต่ก็ชกพยัคฆ์ลงไปให้กรรมการนับแปดถึงสองครั้ง อย่างไรก็ตาม โลเปซไม่ได้สละแชมป์ตามที่ใคร ๆ คาดไว้ และพยัคฆ์ก็แขวนนวมไป ไม่ได้ขึ้นชกอีกเลย (ต่อมามีการจัดชิงแชมป์เฉพาะกาลรุ่นสตรอเวท WBC ในเดือนสิงหาคม พ.ศ. 2541 วันดี จ.เจริญได้ไปชิงแชมป์ที่ว่าง ชนะคะแนน ร็อคกี้ หลิน ได้ครองแชมป์ จนโลเปซสละแชมป์ใน พ.ศ. 2542 วันดีจึงได้เป็นแชมป์โลกตัวจริงแทน)
เป็นมวยแทน
กำหนดการชกมีการเลื่อนออกไปหลายครั้ง ในท่สุดได้กำหนดเป็นวันที่ 17 มิถุนายน พ.ศ. 2543 ผลการชกเป็นไปตามที่คาด ชาติสู้ความแข็งแกร่งของโย ซัมแชไม่ได้เป็นฝ่ายแพ้น็อคในยกที่ 5 หลังจากนั้นชาติไม่ได้ขึ้นชกมวยสากลอีกเลย คงชกแต่มวยไทยเพียงอย่างเดียว
มันเฟรท ฟ็อน ริชท์โฮเฟิน
ร้อยเอก มันเฟรท อัลเบร็ชท์ ไฟรแฮร์ ฟ็อน ริชท์โฮเฟิน (Manfred Albrecht Freiherr von Richthofen) เป็นนักบินเครื่องบินรบของจักรวรรดิเยอรมันในช่วงสงครามโลกครั้งที่หนึ่ง เจ้าของสมญานาม "บารอนแดง" (Red Baron) เขาถูกบันทึกสถิติทางการว่าสามารถยิงเครื่องบินฝ่ายตรงข้ามตกถึง 80 ลำ โดยมีข้อมูลที่ยังไม่ได้รับการยืนยันว่าอาจจะถึง 100 ลำ เขามีพี่ชายที่เป็นเสืออากาศเช่นกัน ชื่อ โลทาร์ ฟ็อน ริชท์โฮเฟิน
มันเฟรท ไฟรแฮร์ ฟ็อน ริชท์โฮเฟิน เกิดที่เมืองไคลน์บวร์ค ใกล้เบร็สเลา (ปัจจุบันอยู่ในโปแลนด์) จักรวรรดิเยอรมัน เมื่อวันที่ 2 พฤษภาคม ค.ศ. 1892 เป็นบุตรคนที่สองของครอบครัวขุนนางปรัสเซียระดับสูง บิดาของเขาคือพันตรี อัลเบร็ชท์ ฟิลลิพ คาร์ล ยูลีอุส ไฟรแฮร์ ฟ็อน ริชท์โฮเฟิน (Albrecht Philipp Karl Julius Freiherr von Richthofen) มารดาคือ ท่านหญิงคูนีกุนเดอ ฟ็อน ชิคฟุส อุนท์ น็อยดอร์ฟ (Kunigunde von Schickfuss und Neudorff) ทายาทชายทุกคนที่เกิดในตระกูลนี้จะมีบรรดาศักดิ์ขุนนางตั้งแต่เกิดเป็น ไฟรแฮร์ (Freiherr) ซึ่งรวมถึงมันเฟรท บรรดาศักดิ์นี้เทียบเท่าบรรดาศักดิ์บารอนของหมู่เกาะอังกฤษ มันเฟรทขับเครื่องบินสีแดง ฝ่ายอังกฤษจึงตั้งฉายาให้ว่า "บารอนแดง"
เครื่องบินของเขาถูกยิงตกเมื่อวันที่ 21 เมษายน ค.ศ. 1918 เวลา 11 นาฬิกา ขณะบินเหนือสันมอร์ล็องกูร์ใกล้แม่น้ำซอม อำเภอโว-ซูร์-ซอม ทางตอนเหนือของประเทศฝรั่งเศส เขาได้รับบาดเจ็บจากกระสุนที่หัวใจและปอด และเสียชีวิตในท่าขับเครื่องบินปกติ ศพของริชท์โฮเฟินได้รับการทำพิธีฝังอย่างสมเกียรติโดยทหารไตรภาคีเมื่อวันที่ 22 เมษายน ค.ศ. 1918 ในครั้งแรกหลุมศพของเขาอยู่ที่หมู่บ้านแบร์ต็องกล์ ใกล้เมืองอาเมียง ทางตอนเหนือของฝรั่งเศส ต่อมาจึงมีการเคลื่อนย้ายศพไปฝังในเยอรมนี
แหล่งข้อมูลอื่น
18921918
วิลเลียม ชอกลีย์
วิลเลียม แบรดฟอร์ด ชอกลีย์ จูเนียร์ (William Bradford Shockley Jr.) (13 กุมภาพันธ์, พ.ศ. 2453 - 12 สิงหาคม พ.ศ. 2532) นักฟิสิกส์และนักประดิษฐ์สัญชาติอเมริกัน ผู้ร่วมค้นคิดและประดิษฐ์ทรานซิสเตอร์
ชอกลีย์ ร่วมกับจอห์น บาร์ดีนและวอลเตอร์ เฮาเซอร์ แบรเทน ได้ประดิษฐ์ทรานซิสเตอร์ได้เป็นผลสำเร็จ ทำให้นักประดิษฐ์ทั้งสามคนได้รับรางวัลโนเบลสาขาฟิสิกส์ประจำปี พ.ศ. 2499 ความพยายามของชอกลีย์ในการผลิตทรานซิสเตอร์ทางการค้าระหว่างช่วง พ.ศ. 2493 - พ.ศ. 2512 ทำให้เกิด "ซิลิคอนแวลลีย์" ขึ้นที่รัฐแคลิฟอร์เนียซึ่งกลายเป็น "แหล่งนวัตกรรมทางอีเลกทรอนิกส์" ดังที่เห็นในปัจจุบัน ในช่วงชีวิตหลัง ๆ ชอกลีย์หันกลับมาทางด้านการศึกษาและวิจัยโดยเข้าเป็นศาสตราจารย์ที่มหาวิทยาลัยสแตนฟอร์ดและต่อมากลายเป็นผู้สนับสนุนด้านสุพันธุศาสตร์ (eugenics) หรือวิชาว่าด้วยการบำรุงพันธุ์มนุษย์อย่างแข็งขัน
ช่วงแรกของชีวิต
วิลเลียม ชอกลีย์เกิดในลอนดอน มีบิดามารดาเป็นชาวอเมริกันและเติบโตในแคลิฟอร์เนีย ได้ปริญญาตรีวิทยาศาสตร์บัณฑิตจากสถาบันเทคโนโลยีแคลิฟอร์เนียเมื่อ พ.ศ. 2475 ขณะเป็นนักศึกษา ชอกลีย์แต่งงานกับยีน เบลีย์ ชาวไอโอวาเมื่อเดือนสิงหาคม พ.ศ. 2476 และมีบุตรสาว 1 คน ในปีต่อมา ชอกลีย์ได้ปริญญาเอกจากสถาบันเทคโนโลยีแมสซาชูเสตส์เมื่อ พ.ศ. 2479 โดยทำวิทยานิพนธ์ชื่อ "แถบอิเลกทรอนิกส์ในเกลือแกง" (Electronic Bands in Sodium Chloride) ซึ่งได้รับคำแนะนำจากอาจารย์ที่ปรึกษาชื่อจอห์น สเลเตอร์ หลังได้ปริญญาเอก ชอกลีย์ได้เข้าทำงานร่วมกับคลินตัน เดวิสสัน หัวหน้าทีมที่หอทดลลองเบลล์ในนิวเจอร์ซีย์ ในปี พ.ศ. 2481 ก็ได้รับสิทธิบัตรฉบับแรกจากการจดลิขสิทธิ์เรื่อง "อุปกรณ์ปล่อยประจุอิเล็กตรอน" ในเครื่องเพิ่มอิเล็กตรอน
แหล่งข้อมูลอื่น
19101989
พ.ศ. 76
พุทธศักราช 76 ใกล้เคียงกับ ก่อน คริสต์ศักราช 468
สด ปูนอินทรียิม
สด ปูนอินทรียิม มีชื่อจริงว่า อนุสรณ์ ยอดจันทร์ เกิดเมื่อวันที่ 3 มิถุนายน พ.ศ. 2520 ที่อำเภอศรีเทพ จังหวัดเพชรบูรณ์ แต่ต่อมาได้ย้ายมาอยู่ที่จังหวัดลพบุรี
เดิมเคยเป็นนักมวยไทยที่มีชื่อเสียงมาก่อน เคยเป็นแชมป์มวยไทยถึง 4 รุ่นของเวทีมวยลุมพินี
พ.ศ. 77
พุทธศักราช 77 ใกล้เคียงกับ ก่อน ค.ศ. 467
พ.ศ. 78
พุทธศักราช 78 ใกล้เคียงกับ ก่อน ค.ศ. 466
จังหวัดซานบิเซนเต
ซานบิเซนเต (San Vicente) เป็นจังหวัดของประเทศเอลซัลวาดอร์ มีพื้นที่ประมาณ 1,184 ตารางกิโลเมตร มีประชากรอาศัยอยู่ประมาณ 230,000 คน
ป็อป (แก้ความกำกวม)
ป็อป หรือ พ็อป หรือ ป๊อป (pop) สามารถหมายถึง
หรืออาจจะสะกดผิดจากคำที่มีเสียงอ่านคล้ายกัน
นิโคลัส ฮอคสมอร์
นิโคลัส ฮอคสมอร์ (Nicholas Hawksmoor, ออกเสียง; ราว ค.ศ. 1661 - 25 มีนาคม ค.ศ. 1736) เป็นสถาปนิกของสมัยบาโรกคนสำคัญชาวอังกฤษของในคริสต์ศตวรรษที่ 18
นักประวัติศาสตร์สถาปัตยกรรมเฮาเวิร์ด โคลวินบรรยายฮอคสมอร์ว่าเป็นสถาปนิกผู้ "มีความมั่นใจในความรู้ทางคลาสสิกกว่าจอห์น แวนบรูห์ผู้ไม่ได้รับการศึกษาอย่างเป็นทางการทางสถาปัตยกรรม, มีจินตนาการการเห็นการไกลมากกว่าผู้รอบรู้เช่นคริสโตเฟอร์ เร็น" ระหว่าง ค.ศ. 1684 จนถึงราว ค.ศ. 1700 ฮอคสมอร์ทำงานกับคริสโตเฟอร์ เร็นผู้เป็นครูในโครงการต่างที่รวมทั้งโรงพยาบาลเชลเซีย, มหาวิหารเซนต์พอล, พระราชวังแฮมพ์ตันคอร์ท และ โรงพยาบาลกรีนนิช ความสัมพันธ์กับเร็นทำให้ฮอคสมอร์ได้รับหน้าที่การงานในตำแหน่งที่ดี
แหล่งข้อมูลอื่น
1661 1736
จัวนาแห่งโปรตุเกส
จัวนาแห่งโปรตุเกส (Joana de Portugal; 31 มีนาคม ค.ศ. 1439 – 13 มิถุนายน ค.ศ. 1475 ) เป็นพระราชินีคู่สมรสแห่งกัสติยาจากการเป็นพระมเหสีคนที่สองของพระเจ้าเอนริเกที่ 4 แห่งกัสติยา และเป็นอิงฟังตาแห่งโปรตุเกสจากการเป็นพระธิดาที่เสด็จพระราชสมภพหลังจากพระเจ้าดูวาร์ตึที่ 1 แห่งโปรตุเกสได้สิ้นพระชนม์เมื่อหกเดือนก่อนหน้า
พระราชินีแห่งกัสติยา
จัวนาแห่งโปรตุเกสเสด็จพระราชสมภพในปลายเดือนมีนาคม ค.ศ. 1439 ที่เมืองอัลมาดาในโปรตุเกส พระองค์เป็นพระธิดาของพระเจ้าดูวาร์ตึแห่งโปรตุเกสกับเลโอนอร์แห่งอารากอน และเป็นพระขนิษฐาของพระเจ้าอาฟงซูที่ 5 แห่งโปรตุเกส พระองค์ไม่เคยเห็นหน้าพระบิดาเนื่องจากพระเจ้าดูวาร์ตึสิ้นพระชนม์ก่อนพระองค์เสด็จพระราชสมภพเมื่อวันที่ 9 กันยายน ค.ศ. 1438 โดยมีผู้สืบทอดตำแหน่งคืออาฟงซู พระเชษฐาของจัวนา
เมื่อมีพระชนมายุ 15 พรรษา พระองค์ถูกจับหมั้นหมายกับพระเจ้าเอนริเกที่ 4 แห่งกัสติยาที่ตกพุ่มม่ายหลังการสมรสของพระองค์กับบลังกาแห่งนาวาร์ถูกประกาศให้เป็นโมฆะเมื่อหนึ่งปีก่อนหน้าด้วยเหตุผลว่าตลอด 13 ปีที่ผ่านมา (ค.ศ. 1424–1462) การสมรสไม่เคยสมบูรณ์ มีปัจจัยหลายอย่างที่ทำให้พระเจ้าเอนริเกต้องการอภิเษกสมรสกับจัวนา ประการแรกพระนางเป็นเจ้าหญิงของโปรตุเกส ราชอาณาจักรที่จะเป็นพันธมิตรช่วยพระองค์ต่อกรกับการขยายอำนาจของพระเจ้าชวนที่ 2 แห่งอารากอน ประการที่สองพระองค์ยังไม่มีพระโอรสธิดากับบลังกา มีข่าวลือว่ากษัตริย์มีอาการกามตายด้านจึงทำให้การสมรสไม่เคยสมบูรณ์ พระองค์จึงต้องการพิสูจน์ความเป็นชายของตนและต้องการผลิตทายาท ความงามอันเป็นที่โจษจันของจัวนาอาจเป็นอีกสาเหตุที่ทำให้พระเจ้าเอนริเกเลือกพระนาง แม้ว่าพระมารดาของทั้งคู่จะเป็นพี่น้องกัน (ทั้งเลโอนอร์แห่งอารากอนและมาริอาแห่งอารากอนต่างเป็นพระธิดาของพระเจ้าเฟร์นันโดที่ 1 แห่งอารากอนกับเลโอนอร์แห่งอัลบูร์เกร์เก)
จัวนาอภิเษกสมรสเป็นพระมเหสีคนที่สองของพระเจ้าเอนริเกที่ 4 แห่งกัสติยาที่มีพระชนมายุมากกว่าพระองค์ 14 ปีเมื่อวันที่ 21 พฤษภาคม ค.ศ. 1455 มีการจัดพิธีเฉลิมฉลองใหญ่ในสเปน แต่ในช่วงแรกของการสมรสกษัตริย์ยังคงทำให้การสมรสสมบูรณ์ไม่ได้ พระองค์ได้รับกิโอมาร์ เด กัสโตร หนึ่งในผู้ติดตามของจัวนาเป็นสนมลับ อาจจะเพื่อเยียวยาความล้มเหลวของพระองค์ จัวนาที่โกรธเกรี้ยวทุบตีนางกำนัลของตนต่อหน้าสาธารณชน หลายปีผ่านไปจัวนายังคงไร้วี่แววจะตั้งครรภ์ จนกระทั่งในปีที่ 7 ของการสมรสพระนางได้ให้กำเนิดพระธิดาชื่อว่าฆัวนาในวันที่ 21 กุมภาพันธ์ ค.ศ. 1462 สร้างความปีติยินดีให้แก่ทั้งสองพระองค์ พระมหากษัตริย์และผู้อยู่ใต้ปกครองของพระองค์มีความสุขอย่างมากกับการถือกำเนิดของพระธิดา ไม่นานพระนางก็ตั้งครรภ์อีกครั้ง แต่พระโอรสสิ้นพระชนม์ในครรภ์
เรื่องอื้อฉาวและบุตรนอกสมรส
ชีวิตของพระราชินีกับพระธิดาเริ่มลำบากเมื่อขุนนางฝ่ายคัดค้านไม่พอใจที่พระเจ้าเอนริเกไว้เนื้อเชื่อใจฆวน ปาเชโก มาร์ควิสแห่งบิเยนาผู้โลภมากและตลบแตลง พระเจ้าเอนริเกเล็งเห็นว่าพระองค์ไม่สามารถกำราบชนชั้นสูงกัสติยาที่เป็นกบฏได้ ขณะเดียวกันก็ต้องเผชิญกับการคุกคามจากอารากอนและกรานาดา เพื่อลดทอนอำนาจของพระองค์ กลุ่มขุนนางฝ่ายคัดค้านได้เคลื่อนไหวเพื่อปลดพระเจ้าเอนริเกออกจากตำแหน่งและยกอัลฟอนโซ พระอนุชาต่างมารดาของพระองค์ขึ้นครองบัลลังก์ พระเจ้าเอนริเกกับจัวนาจึงจำต้องแยกจากกัน เพื่อเอาใจกลุ่มกบฏพระเจ้าเอนริเกยอมให้อาลอนโซ เด ฟอนเซกา อัครมุขนายกแห่งเซบิยาจับพระนางเป็นตัวประกัน เพื่อเป็นหลักประกันว่าพระเจ้าเอนริเกจะยอมรับอัลฟอนโซเป็นทายาทของพระองค์ จัวนารอเวลาอยู่ในปราสาทของฟอนเซกาที่อาลาเอโฆสด้วยความผิดหวังและเบื่อหน่าย ในปี ค.ศ. 1468 พระองค์ตั้งครรภ์บุตรชายนอกสมรส (ฝาแฝด) อันเป็นผลมากจากการคบชู้กับเปโดร เด กัสติยา อี ฟอนเซกา หลานชาย (ลูกของพี่น้อง) ของอัครมุขนายก เมื่อพระองค์พยายามหนี สาธารณชนจึงได้รู้ถึงพฤติกรรมอันฉาวโฉ่ของพระองค์
ขณะเดียวกันอัลฟอนโซได้สิ้นพระชนม์ในเดือนกรกฎาคม ค.ศ. 1468 ฝ่ายตรงข้ามจึงต่อสู้เพื่อให้สิทธิ์ของพระองค์ตกเป็นของอิซาเบล พระขนิษฐาที่ต่อมาขึ้นครองราชย์เป็นสมเด็จพระราชินีนาถอิซาเบลที่ 1 แห่งกัสติยา นอกจากการใช้กำลังทางทหารเยี่ยงสัตว์เดรัจฉาน ฝ่ายคัดค้านยังวางกลยุทธ์ลดทอนความน่าเชื่อถือในตัวฆัวนา พระธิดาของพระเจ้าเอนริเกและจัวนา เดือนกันยายน ค.ศ. 1468 กลุ่มขุนนางกบฏบีบบังคับให้พระเจ้าเอนริเกยอมรับข้อตกลงโตโรสเดกิซันโดที่ให้พระเจ้าเอนริเกประกาศสละสิทธิ์ในการสืบทอดบัลลังก์ของพระธิดา และยินยอมให้อิซาเบลเป็นผู้สืบทอดตำแหน่งต่อจากพระองค์แทน กลุ่มขุนนางแย้งว่าที่ควรเป็นเช่นนี้เพราะพระเจ้าเอนริเกกับจัวนาไม่ได้รับการผ่อนผันจากพระสันตะปาปาที่ทั้งคู่จำเป็นต้องได้รับจึงจะสมรสกันได้ เนื่องจากเป็นลูกพี่ลูกน้องชั้นที่หนึ่งกัน การสมรสของทั้งคู่จึงไม่ชอบในทางกฎหมาย ทำให้ฆัวนาเป็นบุตรสาวนอกสมรสและไม่มีสิทธิ์ในบัลลังก์ บางแหล่งข้อมูลกล่าวว่าที่พระเจ้าเอนริเกทำเช่นนี้เพราะต้องการแก้แค้นการคบชู้ของจัวนา
ทว่าในปี ค.ศ. 470 พระเจ้าเอนริเกเพิกถอนข้อตกลงดังกล่าวและประกาศให้ฆัวนา พระธิดา เป็นทายาทของพระองค์อีกครั้ง ทำให้มีการปล่อยข่าวลือว่าพระเจ้าเอนริเกไม่ใช่บิดาตัวจริงของเด็กหญิง พระราชินีจัวนาเคยสนิทสนมกับข้าราชสำนักชื่อเบลตรัน เด ลา กูเอบา ดยุคที่ 1 แห่งอัลบูร์เกร์เกซึ่งถูกกล่าวหาว่าเป็นบิดาของฆัวนา พฤติกรรมอันฉาวโฉ่ที่เกิดขึ้นเมื่อไม่นานของจัวนาทำให้ข้อกล่าวหายิ่งมีน้ำหนัก แม้ว่าทั้งพระเจ้าเอนริเกและจัวนาจะสาบานต่อหน้าสาธารณชนว่าทั้งคู่เป็นบิดามารดาของเด็กหญิง แต่เด็กหญิงได้ถูกตั้งฉายาว่า ลา เบลตราเนฆา
ต่อมาจัวนาได้บวชเข้าคอนแวนต์ซานฟรันซิสโกในเซโกเบีย เมื่อพระเจ้าเอนริเกสิ้นพระชนม์ในปี ค.ศ. 1474 พระนางพยายามแย่งชิงสิทธิ์ในการสืบทอดตำแหน่งมาให้ฆัวนา ทว่าพระนางเองกลับสิ้นพระชนม์ในอีกไม่กี่เดือนต่อมาในวันที่ 13 มิถุนายน ค.ศ. 1475 ร่างของจัวนาถูกฝังในคอนแวนต์ที่พระนางสิ้นพระชนม์ แต่หลุมฝังศพของพระนางไม่เหลืออยู่แล้ว
บุตรชายนอกสมรสของพระนางได้แต่งงานทั้งคู่และมีอย่างน้อยหนึ่งคนที่มีทายาท ขณะที่ฆัวนาลาเบลตราเนฆา พระธิดาถูกขับไล่ออกจากประเทศไปอยู่ในโปรตุเกส บางแหล่งข้อมูลกล่าวว่าเรื่องราวของพระองค์ถูกใส่สีตีไข่โดยนักโฆษณาชวนเชื่อและนักประวัติศาสตร์ของอิซาเบลที่ต้องการทำลายชื่อเสียงของพระเจ้าเอนริเกและจัวนาแห่งโปรตุเกสเพื่อช่วยสร้างความชอบธรรมให้แก่พระมหากษัตริย์คนใหม่
ปลาขี้ยอก
ปลาขี้ยอก หรือ ปลาหนามไผ่ เป็นสกุลของปลาน้ำจืดจำพวกหนึ่ง ที่ใช้ชื่อสกุลว่า Mystacoleucus (/มีส-ทา-โค-ลิว-คัส/) เป็นปลาในวงศ์ปลาตะเพียน (Cyprinidae)
มีรูปร่างโดยรวมเหมือนปลาในวงศ์นี้ส่วนใหญ่ โดยมีรูปร่าวยาวปานกลาง ลำตัวค่อนข้างแบนมาก ท้องกลม หัวมีขนาดเล็ก นัยน์ตามีขนาดโต บนจะงอยปากมีรูพรุนเล็ก ๆ เรียงเป็นแถว ๆ ปากอยู่เกือบปลายสุด ริมฝีปากบาง บางชนิดมีหนวด 2 คู่ (จะงอยปาก 1 คู่ และมุมปาก 1 คู่) บางชนิดมีหนวด 1 คู่ (มุมปาก) บางชนิดไม่มีหนวด มีฟันที่ลำคอ 3 แถว เกล็ดมีขนาดปานกลาง เส้นข้างลำตัวสมบูรณ์และส่วนปลายไปสิ้นสุดที่กึ่งกลางของฐานครีบหาง หน้าครีบหลังมีก้านกระดูกเป็นหนามแหลม 1 ก้าน ครีบหลังอยู่ตรงข้ามฐานครีบท้อง ก้านครีบเดี่ยวก้านก้านสุดท้ายของครีบหลังเป็นหนามแข็ง และมีขอบจักเป็นฟันเลื่อย ซึ่งเป็นลักษณะสำคัญของสกุล อันเป็นที่มาของชื่อเรียก หรือในบางชนิดก็มีก้านครีบเดี่ยวนี้ไม่เป็นหนามแข็งและขอบเรียบ ก้านครีบแขนงของครีบหลังมี 8 หรือ 9 ก้าน ครีบก้นมีก้านครีบแขนง 6-10 ก้าน
เพลย์สเตชัน 5
เพลย์สเตชัน 5 ยังคงใช้ชิปประมวลผลยี่ห้อ AMD เหมือนกับเพลย์สเตชัน 4 แต่ใช้หน่วยบันทึกข้อมูลแบบโซลิดสเตตไดรฟ์ซึ่งเขียนอ่านข้อมูลด้วยความเร็วสูง นี่เป็นพัฒนาการที่เอื้อให้ขุมพลังด้านกราฟิกดีขึ้นอย่างเห็นได้ชัด ภายในเครื่องยังใช้หน่วยประมวลผลกราฟิกส์ของ AMD ที่สามารถแปลภาพแสงเงา, รองรับความคมชัดระดับ 4K ที่เฟรมเรตสูง, ชิปเสียงแบบใหม่ที่รองรับระบบเสียงแบบสามมิติ ตลอดจนความสามารถในการเล่นเกมของเครื่องเกมเพลย์สเตชันยุคก่อนๆ
กำเนิด
ข่าวคราวแรกเกี่ยวกับโครงการเครื่องเกมยุคถัดไปของโซนี่มาจากนายมาร์ก เซอร์นี หัวหน้าทีมสถาปัตยกรรม ในการให้สัมภาษณ์นิตยสาร Wired เมื่อเดือนเมษายน 2019 และในช่วงต้นปี 2019 นั้นเอง ในรายงานทางการเงินสิ้นสุดไตรมาสแรกของบริษัทโซนี่ ก็ได้ยืนยันแผนวางจำหน่ายฮาร์ดแวร์เครื่องเกมยุคถัดไปที่กำลังอยู่ระหว่างการพัฒนา ซึ่งในรายงานเดียวกันระบุว่าจะมีกำหนดวางตลาดได้ไม่เกินเดือนเมษายน 2020 การให้สัมภาษณ์นิตยสาร Wired ครั้งที่สองในเดือนตุลาคม 2019 บริษัทโซนี่ระบุว่าพยายามจะเร่งรัดการวางตลาดทั่วโลกของเครื่องเกมยุคต่อไปไม่เกินสิ้นปี 2020 ซึ่งในเดือนเดียวกันนี้เอง ก็ได้มีการเปิดเผยสเปกแรกบางส่วนของเครื่องเกมนี้ออกมา
ในงาน CES 2020 ที่ลาสเวกัส บริษัทโซนี่ได้เปิดเผยโลโก้ของเครื่องเกมยุคถัดไป ซึ่งมีรูปแบบสอดคล้องกับโลโก้ของเครื่องเกมยุคก่อนๆ รายระเอียดสเปกฉบับเต็มถูกเผยแพร่ทางออนไลน์โดยนายเซอร์นีและโดยบริษัทโซนี่เมื่อ 18 มีนาคม 2020
ฮาร์ดแวร์
เพลย์สเตชัน 5 ใช้หน่วยประมวลผลกลาง AMD Zen 2 สถาปัตยกรรมขนาด 7nm จำนวนแปดคอร์ มีความถี่สัญญาณนาฬิกาสูงถึง 3.5 GHz ขณะที่หน่วยประมวลผลกราฟิกส์ใช้สถาปัตยกรรมเหมือน RDNA 2 ของ AMD รองรับการประมวลผลกราฟิกส์ที่หลายความถี่สูงถึง 2.23 GHz สามารถคำนวณทศนิยมลอยได้ถึง 10.28 เทระฟล็อปส์ หน่วยประมวลผลทั้งสองอย่างถูกกำกับโดยเทคโนโลยี SmartShift ของ AMD ซึ่งคอยปรับการถ่ายเทพลังงานไปยังส่วนที่สำคัญกว่าระหว่าง CPU หรือ GPU โดยไม่กระทบกับพลังงานที่ใช้ขับระบบระบายความร้อน นอกจากนี้ยังใช้เทคโนโลยีเสียงแบบใหม่ที่เรียกว่า Tempest Engine สัญญาณเสียงต้นทางที่ออกจากเครื่องเกมจะแปรเปลี่ยนไปตามคุณภาพของอุปกรณ์เครื่องเสียงที่ปลายทางและการตั้งค่าของผู้ใช้ ตัวเครื่องมาพร้อมกับหน่วยความจำ GDDR6 SDRAM ขนาด 16 GB ที่แบนด์วิธ 448 GB/วินาที ทั้งยังรองรับบลูทูธ 5.1 และมาตรฐานไวไฟ 802.11ax (Wi-Fi 6)
ระบบ Backward Compatibility
ฮิเดอากิ นิชิโนะ รองประธานอาวุโสฝ่ายวางแผนและจัดการแพลตฟอร์มของ Sony ได้กล่าวว่า PS5 จะมีการรองรับการเล่นเกมจากระบบ PS4 ในไลบรารี่เกมมากถึง 4,000+ เกม (หรือราวๆ 99% ของเกมที่รองรับการเล่น PS4 ทั้งหมด) ซึ่งสามารถเล่นได้ตั้งแต่ที่วันออกจำหน่ายและยังสามารถใช้งานร่วมกับเพลย์สเตชั่น VR ด้วยการใช้ที่จัดเก็บประเภท SSD ที่มีความเร็วสูงใน PS5 และพลังในการประมวลผลที่เพิ่มขึ้นทำให้เกม PS4 หลายเกมได้รับประโยชน์จากเวลาในการโหลดที่รวดเร็วขึ้น ส่งผลให้ได้อัตราเฟรมที่สูงขึ้นหรือคงที่มากยิ่งขึ้นจากการเล่นด้วย PS4 จากเดิมที่ใช้ที่จัดเก็บประเภท HDD
ในด้านของการบันทึกเกม ผู้เล่นสามารถซิงค์ไฟล์บันทึกเกม PS4 ไปยังที่เก็บข้อมูลบนคลาวด์หรือถ่ายโอนโดยใช้อุปกรณ์จัดเก็บข้อมูล USB โดยที่ข้อมูลจะไม่สูญหาย
จังหวัดซานตาอานา
ซานตาอานา (Santa Ana) เป็นจังหวัดของประเทศเอลซัลวาดอร์ ตั้งอยู่ทางตะวันตกเฉียงเหนือของประเทศ มีพื้นที่ 2,023 ตารางกิโลเมตร มีประชากรอาศัยอยู่ประมาณ 630,000 คน
โกไดวา ช็อกโกแลตเทียร์
โกไดวา ช็อกโกแลตเทียร์ (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง
นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย  เอกลักษณ์- ของโกไดวาแพคเกจคือเป็นกล่องกระดาษแข็งเล็กๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่างๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย
นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต
ประวัติ
โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี1966 ผลิตภัณฑ์ของบริษัท ฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว
โดยในปี 2007 โกไดวามียอดขายปีละประมาณ 500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัท ฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย." วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลล่า
โกไดวาในปัจจุบัน
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก โกไดวาเปิด คาเฟ่โกไดวา ในเดือนพฤษภาคม ปี 2012 ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
พ.ศ. 81
พุทธศักราช 81 ใกล้เคียงกับ ก่อน คริสต์ศักราช 463
แขวงบางจาก (เขตพระโขนง)
บางจาก เป็นแขวงหนึ่งในพื้นที่เขตพระโขนง กรุงเทพมหานคร
ที่ตั้งและอาณาเขต
แขวงบางจากตั้งอยู่ทางตอนกลางเยื้องตะวันออกของเขตพระโขนง มีอาณาเขตติดต่อกับแขวงอื่นเรียงตามเข็มนาฬิกาดังนี้
โทรคมนาคมกัมพูชา
โทรคมนาคมกัมพูชา (ទូរគមនាគមន៍កម្ពុជា ทูรคมนาคมน์กมฺพุชา; Telecom Cambodia: TC) เป็นรัฐวิสาหกิจหนึ่งของประเทศกัมพูชา เป็นบริษัทโทรคมนาคมหลักของประเทศ เดิมกระทรวงไปรษณีย์และโทรคมนาคมกัมพูชาดำเนินเครือข่ายโทรคมนาคมด้วยตนเองมาจนก่อตั้งบริษัทนี้ขึ้นใน ค.ศ. 2006 สำนักงานใหญ่ของบริษัทตั้งอยู่ในกรุงพนมเปญ และให้บริการทุกท้องที่ในประเทศ
ปัจจุบัน โทรคมนาคมกัมพูชา ผู้ดำเนินกิจการโทรคมนาคมหลัก และแคมเน็ตอินเทอร์เน็ตเซอร์วิส (Camnet Internet Service) ผู้ให้บริการอินเทอร์เน็ต ปฏิบัติงานในความกำกับดูแลของกระทรวงข้างต้น
พ.ศ. 84
พุทธศักราช 84 ใกล้เคียงกับ ก่อน คริสต์ศักราช 460
บทความ
บทความ หมายถึงงานเขียนที่เผยแพร่ในสื่อสิ่งพิมพ์หรือสื่ออิเล็กทรอนิกส์ ซึ่งมีจุดประสงค์เพื่อเผยแพร่ข่าวสาร ผลการวิจัย เผยแพร่ความรู้ การวิเคราะห์ทางการศึกษา การวิพากษ์วิจารณ์ เป็นต้น โดยปกติบทความหนึ่งบทความจะพูดถึงเรื่องใดเรื่องหนึ่งเป็นประเด็นหลักเพียงเรื่องเดียว
หัวเรื่อง
หัวเรื่องหรือพาดหัว (headline) เป็นข้อความที่อยู่บนสุดของบทความแสดงถึงประเด็นหลักของบทความ หัวเรื่องมักถูกออกแบบให้โดดเด่นสะดุดตา และใช้คำที่เลือกสรรมาให้เกี่ยวข้องกับหัวเรื่อง หัวเรื่องหรือพาดหัวมักจะถูกเขียนหรือพิมพ์ด้วยรูปแบบอย่างย่อ ซึ่งอาจเรียบเรียงอย่างไม่เป็นประโยคหรือไวยากรณ์ที่ไม่สมบูรณ์
บรรทัดผู้เขียน
บรรทัดผู้เขียน (byline) เป็นบรรทัดแรกถัดจากหัวเรื่องหรือบรรทัดสุดท้ายในบทความที่ลงชื่อผู้เขียน อาจเป็นชื่อจริงหรือนามปากกาก็ได้ และมักจะระบุตำแหน่งงานของผู้เขียนอยู่ด้วย บรรทัดผู้เขียนอาจมีบทสรุปย่อของบทความด้วยก็ได้
นำเรื่อง
นำเรื่อง (lead) ซึ่งอาจเรียกว่าย่อหน้าแนะนำ บทนำ หรือคำนำ เป็นประโยคต่าง ๆ ที่จะดึงดูดความสนใจของผู้อ่านเข้าสู่เนื้อเรื่อง นำเรื่องแสดงให้เห็นถึงเรื่องที่ต้องการนำเสนอ ปรับน้ำเสียงและแนะนำผู้อ่านเข้าสู่บทความ
ในบทความข่าว ส่วนนำเรื่องจะให้ข้อเท็จจริงที่สำคัญที่สุดและตอบคำถามว่า ใคร ทำอะไร ที่ไหน เมื่อไร ทำไม และอย่างไร ในบทความโดดเด่น (บทความที่บรรณาธิการหยิบยกขึ้นเพื่อนำเสนอเป็นประเด็นสำคัญ) ผู้เขียนอาจเลือกใช้เทคนิคต่าง ๆ ในการเปิดเนื้อเรื่อง เช่น การใช้สิ่งต่อไปนี้
เนื้อเรื่อง
สำหรับบทความข่าว รายละเอียดและความละเอียดเป็นสิ่งที่ปรากฏชัดแจ้งในเนื้อเรื่องของข่าว และดำเนินไปอย่างราบรื่นต่อจากนำเรื่อง คำพูดและวาทกรรมจะถูกใช้ในบทความเพื่อเพิ่มอรรถรสและสนับสนุนเนื้อหาที่เขียน นอกจากนี้บทความข่าวส่วนใหญ่ก็ใช้อุปลักษณ์แบบพีระมิดกลับหัว
สรุปเรื่อง
ความแตกต่างอย่างหนึ่งระหว่างบทความข่าวกับบทความโดดเด่นคือการสรุปเรื่องเพื่อจบบทความ การจบบทความข่าวจะปรากฏเมื่อสารสนเทศทุกอย่างได้นำเสนอทั้งหมดแล้วตามมโนทัศน์พีระมิดกลับหัว ในทางที่ต่างกัน บทความโดดเด่นจำเป็นต้องใช้การจบบทความมากกว่า สรุปเรื่องของบทความดังกล่าวมีสิ่งต่อไปนี้ แต่ไม่จำกัดเพียงเท่านี้
จังหวัดอูซูลูตัน
อูซูลูตัน (Usulután) เป็นจังหวัดของประเทศเอลซัลวาดอร์ ตั้งอยู่ทางทิศตะวันออกเฉียงใต้ของประเทศ มีพื้นที่ประมาณ 2,130 ตารางกิโลเมตร มีประชากรอาศัยอยู่ประมาณ 465,000 คน
ลูกพี่ลูกน้อง (แก้ความกำกวม)
ลูกพี่ลูกน้อง อาจหมายถึง
พ.ศ. 82
พุทธศักราช 82 ใกล้เคียงกับ ก่อน คริสต์ศักราช 462
ฟุตบอลชิงแชมป์แห่งชาติยุโรป 2008 นัดชิงชนะเลิศ
การแข่งขันฟุตบอลชิงแชมป์แห่งชาติยุโรป 2008 รอบชิงชนะเลิศ เกิดขึ้นในวันอาทิตย์ที่ 29 มิถุนายน ค.ศ. 2008 ที่สนามกีฬาแอ็นสท์ ฮัพเพิล ในกรุงเวียนนา ประเทศออสเตรีย เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2008 (ยูโร 2008) ระหว่างสเปนกับเยอรมนี โดยทีมชาติสเปนสามารถเอาชนะไปได้ 1–0 จากประตูของเฟร์นันโด ตอร์เรส กองหน้าจากลิเวอร์พูลในขณะนั้น ในนาทีที่ 33 ทำให้พวกเขาเป็นผู้ชนะเป็นครั้งที่ 2 ในประวัติศาสตร์ และเป็นทีมที่ 2 ต่อจากฝรั่งเศสใน ค.ศ. 1984 ที่สามารถเอาชนะทุกนัดได้ตั่งแต่เริ่มแข่งขัน และเป็นทีมแรกที่ไม่พ่ายแพ้เลยแม้แต่นัดเดียวนับตั้งแต่ ค.ศ. 1996 ที่เยอรมนีทำสำเร็จ
ในนัดชิงชนะเลิศครั้งนี้ได้มีพิธีปิดการแข่งขัน ก่อนเริ่มการแข่งขันโดยมีทีมนักแสดงมากกว่า 400 คน และมีการร้องเพลงประจำการแข่งขันอย่าง "แคนยูเฮียร์มี" โดยเอนริเก อิเกลเซียส นักร้องชาวสเปน
ลาแล้วโลก
ลาแล้วโลก (The Currents of Space) เป็นนิยายวิทยาศาสตร์ยในชุดจักรวรรดิของไอแซค อสิมอฟ ซึ่งระยะเวลาตามท้องเรื่องอยู่ระหว่างชุดนักสืบหุ่นยนต์กับชุดสถาบันสถาปนา
ฉบับภาษาไทยแปลและเรียบเรียงโดย ระเริงชัย จัดพิมพ์โดย สำนักพิมพ์เพื่อนหนังสือ
เนื้อเรื่องย่อ
เนื้อเรื่องพูดถึงการขยายตัวของทรานทอร์ จากจักรวรรดิดาวเคราะห์ขนาดใหญ่จนกลายเป็นจักรวรรดิสากลจักรวาลที่ปกครองทั้งกาแลกซี่ โดยเอาเวลาในช่วง ค.ศ. 11,000 ซึ่งทรานทอร์ขยายตัวได้ประมาณครึ่งกาแลกซี่ เหตุการณ์เกิดบนพิภพฟลอรินาซึ่งเป็นดาวเคราะห์เพียงดวงเดียวในจักรวาลที่สามารถผลิตพืชใยไหมที่เรียกว่า "ไครต์" (kyrt) แต่ถูกควบคุมโดยพิภพซาร์ค ตัวเอก "ริค" ที่สูญเสียความทรงจำจึงต้องพบกับความขัดแย้งระหว่างทั้งสองพิภพ และการแทรกแซงจากจักรวรรดิทรานทอร์
วุฒิสภา
วุฒิสภา เป็นหน่วยหนึ่งในกระบวนการนิติบัญญัติ โดยทั่วไปมักเป็นสภาสูงในระบบสภาคู่ วุฒิสภาดั้งเดิมนั้นคือวุฒิสภาโรมัน
ความหมายอื่น
คำว่าวุฒิสภาหรือสมาชิกวุฒิสภานั้นอาจไม่จำเป็นที่จะต้องหมายถึงสภาสูงในระบบสภาคู่ของฝ่ายนิติบัญญัติแต่อย่างใด
พ.ศ. 85
พุทธศักราช 85 ใกล้เคียงกับ ก่อน ค.ศ. 459
การยึดกรุงคาบูล (พ.ศ. 2564)
กองกำลังของกลุ่มตอลิบานเข้ายึดครองกรุงคาบูล เมืองหลวงของประเทศอัฟกานิสถานในวันที่ 15 สิงหาคม 2564 ภายหลังการการรุกรานที่ดำเนินมาตั้งแต่พฤษภาคม 2564 การยึดกรุงคาบูลเสร็จสมบูรณ์ในช่วงไม่กี่ชั่วโมงหลังประธานาธิบดี อัชราฟ ฆานี ลี้ภัยออกไปยังประเทศทาจิกิสถาน โดยที่เมืองหลวงประจำจังหวัดส่วนใหญ่ของอัฟกานิสถานได้ถูกยึดครองโดยตอลิบาน หลังจากที่สหรัฐอเมริกาเริ่มถอนกำลังออกจากอัฟกานิสถาน ซึ่งมีแผนจะเสร็จสิ้นในเดือนสิงหาคม
การเจรจากำลังดำเนินอยู่ระหว่างผู้แทนของตอลิบานกับรัฐบาลอัฟกานิสถาน ซึ่งเป็นไปได้สูงว่าผลสุดท้ายคือรัฐบาลอัฟกานิสถานจะต้องยอมรับความพ่ายแพ้และจัดตั้งรัฐบาลใหม่ภายใต้กลุ่มตอลิบาน กลุ่มตอลิบานได้ร้องขอให้มีการถ่ายโอนอำนาจโดยไร้ความรุนแรง และรัฐบาลอัฟกานิสถานก็แสดงท่าทียอมรับต่อคำขอนี้ อย่างไรก็ตาม รัฐบาลอัฟกานิสถานได้เรียกร้องให้เป็นการเปลี่ยนถ่ายอำนาจไปยังรัฐบาลเฉพาะกาล ในขณะที่ตอลิบานต้องการอำนาจรัฐบาลโดยสมบูรณ์ ส่วนกองกำลังเนโตยังคงปักหลักอยู่ในคาบูลต่อ
เจมส์ แฮร์ริสัน
เจมส์ คริสโทเฟอร์ แฮร์ริสัน (James Christopher Harrison) ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า The man with golden arm ผ่านการเจาะเลือดมานับไม่ถ้วน
สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
อ้างอิง
1936
แขวงพระโขนงใต้
พระโขนงใต้ เป็นแขวงหนึ่งในพื้นที่เขตพระโขนง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560
ที่ตั้งและอาณาเขต
แขวงพระโขนงใต้ตั้งอยู่ทางทิศตะวันตกของเขตพระโขนง มีอาณาเขตติดต่อกับแขวงและตำบลข้างเคียงเรียงตามเข็มนาฬิกาดังนี้
สโมสรฟุตบอลเรอัลมาดริดในฤดูกาล 2020–21
การแข่งขัน สโมสรฟุตบอลเรอัลมาดริด ฤดูกาล 2020–21 เป็นฤดูกาลที่ 117 ของสโมสร และเป็นฤดูกาลที่ 90 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของ โกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก
ปรี-ซีซันและกระชับมิตร
ในปี ค.ศ. 2021 เรอัลมาดริดจะเข้าร่วมใน ยูโรเปียนโซลิดาริตีคัพ ควบคู่ไปกับไบเอิร์นมิวนิกและอินเตอร์มิลาน
นัด
โปรแกรมการแข่งขันฟุตบอลลีกได้ประกาศไว้เมื่อวันที่ 31 สิงหาคม ค.ศ. 2020
ซูเปร์โกปาเดเอสปัญญา
การจับสลากจะจัดขึ้นในวันที่ 17 ธันวาคม ค.ศ. 2020.
รอบแบ่งกลุ่ม
การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020
รอบแพ้คัดออก
การจับสลากสำหรับรอบ 16 ทีมสุดท้ายจะจัดขึ้นในวันที่ 14 ธันวาคม ค.ศ. 2020.
รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 19 มีนาคม ค.ศ. 2021.
สนธิสัญญาเบรตีญี
สนธิสัญญาเบรตีญี (Traité de Brétigny; Treaty of Brétigny) เป็นสนธิสัญญาที่ลงนามเมื่อวันที่ 9 พฤษภาคม ค.ศ. 1360 ระหว่างพระเจ้าเอ็ดเวิร์ดที่ 3 แห่งอังกฤษ กับพระเจ้าฌ็องที่ 2 แห่งฝรั่งเศส ซึ่งหากมองย้อนกลับไป สนธิสัญญานี้ถือกันว่าเป็นเครื่องแสดงการยุติสงครามร้อยปีในระยะแรก (ค.ศ. 1337-1453) และแสดงให้เห็นถึงการครองความเป็นใหญ่ของอังกฤษเหนือยุโรปภาคพื้นทวีป
สนธิสัญญานี้ลงนามที่หมู่บ้านเบรตีญี ใกล้กับเมืองชาทร์ และต่อมาได้รับสัตยาบันในชื่อ สนธิสัญญากาแล เมื่อวันที่ 24 ตุลาคม ค.ศ. 1360
สกุลหลาวชะโอน
สกุลหลาวชะโอน หรือ Oncosperma เป็นสกุลของพืชในวงศ์ปาล์ม ประกอบด้วยสปีชีส์ที่สำคัญคือ:
พ.ศ. 86
พุทธศักราช 86 ใกล้เคียงกับ ก่อน ค.ศ. 458
กุลชญา ตันศิริ
กุลชญา ตันศิริ ชื่อเล่น แคนดี้ (เกิด 27 เมษายน พ.ศ. 2538) เป็นนางงามผู้ครองตำแหน่งมิสทรานส์สตาร์ไทยแลนด์ 2018 และ 2018 ที่ประเทศสเปน และในปี 2019 ได้เป็นผู้ชนะของรายการ เดอะเฟซไทยแลนด์ ซีซัน 5
มิสทิฟฟานี่ยูนิเวิร์ส 2017
กุลชญา ได้เข้าร่วมประกวดมิสทิฟฟานี่ยูนิเวิร์ส 2017 แต่ไม่สามารถผ่านเข้ารอบ โดยผู้ที่ได้รับตำแหน่งในปีนั้นคือ โยชิ รินรดา ธุระพันธ์
มิสทรานส์สตาร์ไทยแลนด์ 2561
กุลชญา ได้เข้าร่วมประกวด มิสทรานส์สตาร์ไทยแลนด์ 2561 และได้ครองตำแหน่ง มิสทรานส์สตาร์ไทยแลนด์ 2018 ณ โรงละครเดอะบาร์ซาร์เธียเตอร์ สวนลุมไนท์บาร์ซาร์ กรุงเทพมหานคร
มิสทรานส์สตาร์อินเตอร์เนชันแนล 2018
กุลชญา เป็นตัวแทนประเทศไทยในการประกวด มิสทรานส์สตาร์อินเตอร์เนชันแนล 2018 ณ เมืองบาร์เซโลนา ประเทศสเปน โดยมีนางงามร่วมเข้าแข่งขันทั้งหมด 19 ประเทศ และได้ครองตำแหน่ง มิสทรานส์สตาร์อินเตอร์เนชันแนล 2018 พร้อมกับรางวัลชุดประจำชาติยอดเยี่ยม
เดอะเฟซไทยแลนด์ ซีซัน 5
ในปี 2562 กุลชญาได้เข้าร่วมแข่งขันในรายการ เดอะเฟซไทยแลนด์ ซีซัน 5 โดยได้อยู่ทีมของเมนเทอร์มารีญา พูลเลิศลาภ กับ มาสเตอร์เมนเทอร์ อจิรภา ไมซิงเกอร์ และเป็นผู้ชนะของรายการ
ทาดาโนบุ อาซาโนะ
ทาดาโนบุ ซาโต (27 พฤศจิกายน พ.ศ. 2516) เป็นที่รู้จักในชื่อ ทาดาโนบุ อาซาโนะ เป็นนักแสดงและนักดนตรีชาวญี่ปุ่น
ชีวิตตอนต้น
อาซาโนะเกิดที่ย่านฮมมากุ ในโยโกฮามะ เป็นบุตรของยูกิฮิซะ ซาโต ศิลปิน กับมารดาชื่อจุงโกะ (順子) ส่วนตาของเขาชื่อวิลลาร์ด โอเวอริง (Willard Overing) สัญชาติอเมริกัน ซึ่งอาซาโนะไม่เคยพบมาก่อน อาซาโนะจึงมีเชื้อสายนอร์เวย์และดัตช์มาจากตา เขามีพี่ชายคนหนึ่งชื่อคูจุง ซาโต ซึ่งเป็นนักดนตรีและร่วมหุ้นกับบริษัทของอาซาโนะและบิดา
การทำงาน
อาซาโนะเข้าสู่วงการบันเทิง โดยมีบิดาเป็นผู้จัดการ เขารับงานในซีรีส์เรื่อง คิมปาจิเซ็นเซ (Kinpachi Sensei) ขณะอายุ 16 ปี เขารับงานภาพยนตร์เรื่องแรกในปี พ.ศ. 2533 คือเรื่อง บาตาอาชิคิงเกียว (Bataashi Kingyo) แต่ภาพยนตร์ที่สร้างชื่อเสียงแก่เขาคือเรื่อง ฟรายด์ดรากอนฟิช (Fried Dragon Fish) ในปี พ.ศ. 2536 ที่กำกับโดยชุนจิ อิวาอิ ส่วนภาพยนตร์ที่ทำให้เขาเป็นที่รู้จักในระดับนานาชาติคือภาพยนตร์เรื่อง มาโบโรชิ โนะ ฮิการิ (Maboroshi no Hikari) ในปี พ.ศ. 2538 ที่กำกับโดยฮิโรกาซุ โคเรเอดะ และมีภาพยนตร์เรื่องอื่น ๆ เช่น โกฮัตโตะ (2542) และ ซาโตอิชิ (2546) ตามลำดับ
นอกจากงานแสดง เขายังเป็นผู้กำกับโฆษณาทางรายการโทรทัศน์แก่ชาราอดีตภรรยา นอกจากนี้เขายังเป็นนักดนตรี โดยตั้งวงมัค-วันพอยต์ซิกซ์เซเวน (MACH-1.67) กับผู้กำกับโซโงะ อิชิอิตั้งแต่ปี 2539 บางครั้งอาซาโนะก็เล่นให้กับวงพีซพิล (Peace Pill) และซาฟารี (Safari)
ชีวิตส่วนตัว
อาซาโนะพบกับชารา นักร้องเจป็อป ครั้งแรกในภาพยนตร์เรื่อง ปิกนิก (PiCNiC) ซึ่งกำกับโดยชุนจิ อิวาอิ เมื่อปี 2537 ทั้งสองแต่งงานกันในเดือนมีนาคม 2538 ซึ่งในปีนั้นชาราก็ให้กำเนิดบุตรคนแรกคือซูมิเระ เมื่อวันที่ 4 กรกฎาคมปีนั้น และมีบุตรชายอีกคนในปี 2542 ครั้นในเดือนกรกฎาคม 2552 ชาราได้ประกาศในเว็บไซต์ส่วนตัวว่าเธอและอาซาโนะเลิกรากันด้วยดี และเธอได้รับสิทธิในการเลี้ยงดูบุตรทั้งสองคน
พ.ศ. 87
พุทธศักราช 87 ใกล้เคียงกับ ก่อน ค.ศ. 457
เชนอรอน
เชนอรอน เป็นเมืองและเมืองหลักในเทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 เมืองนี้มีประชากร 41,735 คนใน 10,179 ครัวเรือน
เหล่าไอซ์ฮอกกี้สาวหัวใจฟรุ้งฟริ้ง
เหล่าไอซ์ฮอกกี้สาวหัวใจฟรุ้งฟริ้ง (プラオレ！～PRIDE OF ORANGE～ (PuraOre! ～PRIDE OF ORANGE～)) เป็นโครงการสื่อผสมที่ผลิตโดย CyberAgent และ DMM Games โดยจะเล่าเกี่ยวกับกลุ่มเด็กผู้หญิงที่เล่นฮอกกี้น้ำแข็ง ซีรีส์อนิเมะทางโทรทัศน์ผลิตโดย CAAnimation และ C2C ออกอากาศตั้งแต่เดือนตุลาคมถึงเดือนธันวาคม พ.ศ. 2564 และเกมมือถือถูกพัฒนาโดย EXNOA ซึ่งวางจำหน่ายในเดือนมีนาคม พ.ศ. 2565
อนิเมะโทรทัศน์
ในเดือนธันวาคม พ.ศ. 2563 มีการประกาศซีรีส์อนิเมะโทรทัศน์ที่ผลิตโดย CAAnimation และแอนิเมชันโดย C2C ซีรีส์นี้กำกับโดย Takebumi Anzai โดยที่ Touko Machida รับผิดชอบการแต่งเพลง Kii Tanaka ออกแบบตัวละครตามการออกแบบดั้งเดิมของ Craft Egg, Takashi Murakami และ Hiroshi Takita ทำหน้าที่เป็นโปรดิวเซอร์ และ MONACA และ Yōhei Kisara เป็นผู้แต่งเพลงของซีรีส์ Funimation ได้รับสิทธิ์ฉายซีรีส์อนิเมะนี้นอกเอเชีย ส่วนเมเดียลิงก์ได้รับสิทธิ์ฉายซีรีส์อนิเมะนี้ในเอเชียตะวันออกเฉียงใต้ เอเชียใต้ ไมโครนีเซีย และโพลินีเซีย โดยออกอากาศตั้งแต่วันที่ 6 ตุลาคม ถึงวันที่ 22 ธันวาคม พ.ศ. 2564 ทางช่อง Tokyo MX และเครือข่ายอื่น ๆ ตัวละครหลักทั้ง 7 คน ภายใต้ชื่อ "สมายล์ปริ้นเซส" ได้ร้องเพลงเปิดของซีรีส์ชื่อ "Fire Fight!" ขณะที่เมย์นร้องเพลงปิดของซีรีส์ชื่อ "Orange"
วิดีโอเกม
เกมแอปพลิเคชันสมาร์ทโฟนชื่อ ''ปูราโอเร่! สมายล์ปริ้นเซส'' (プラオレ！〜SMILE PRINCESS〜) พัฒนาโดย EXNOA วางจำหน่ายในวันที่ 15 มีนาคม พ.ศ. 2565 สำหรับบนแอนดรอยด์, ไอโอเอส และ คอมพิวเตอร์ส่วนบุคคล ผ่านแพลตฟอร์ม DMM Game Player
ดิเอนเตอร์เทนเนอร์
ดิเอนเตอร์เทนเนอร์ (The Entertainer, a rag time two step) เป็นผลงานประพันธ์ดนตรีแบบแร็กไทม์ สำหรับบรรเลงด้วยเปียโน ผลงานของสก็อต จอปลินในปี ค.ศ. 1902 ถูกตีพิมพ์เผยแพร่เป็นครั้งแรกในเดือนธันวาคม ค.ศ. 1902 ที่เมืองเซนต์หลุยส์ รัฐมิสซูรี ได้รับการยกย่องเป็นผลงานที่มีชื่อเสียงที่สุดของจอปลิน